Source: http://oiei.fi/forum/index.php?topic=1679.0
Timestamp: 2020-04-01 16:28:50+00:00
Document Index: 20154143

Matched Legal Cases: ['§1', '§2', '§3', '§4', '§5', '§6', '§7', '§5', '§6', '§7', '§8']

Yhdistyksen uudet säännöt astuvat voimaan.
Kirjoittaja Aihe: Yhdistyksen uudet säännöt astuvat voimaan. (Luettu 1021 kertaa)
« : 24.12.2012, 20:10:43 ip »
PRH on hyväksynyt yhdistyksellemme uudet säännöt 19.12.2012. Säännöt astuvat voimaan välittömästi.
Oulun Interaktiiviset Eläytyjät ry, OIEI ry, yhdistyksen säännöt
1. Yhdistyksen nimi, kotipaikka ja kieli
Yhdistyksen nimi on Oulun Interaktiiviset Eläytyjät ry ja sen kotipaikka on Oulun kaupunki ja jonka kielenä on suomi. Yhdistyksen nimen epävirallinen lyhenne on OIEI.
Yhdistyksen tarkoituksena on edistää ja kehittää liveroolipeliharrastusta, yhdistää Oulussa ja sen lähistöllä asuvia liveroolipelaajia sekä liveroolipelien järjestäjiä. Yhdistys järjestää pelaamiseen liittyviä kursseja, tiedotustapahtumia ja koulutusta, omia liveroolipelejä sekä jäsenilleen matkoja muualla pidettäviin tapahtumiin, kursseihin ja koulutuksiin. Yhdistys on puoluepoliittisesti sitoutumaton.
Toimintansa tukemiseksi yhdistys voi kerätä jäseniltään jäsenmaksuja, toimeenpanna arpajaisia ja rahan keräyksiä, ottaa vastaan lahjoituksia ja testamentteja, hankkia ja omistaa toimintaansa varten tarpeellisia kiinteistöjä ja irtainta omaisuutta, järjestää myyjäisiä ja toimintaansa liittyviä kursseja. Näitä toimintoja varten yhdistys hankkii ao. luvat.
Yhdistykseen varsinaiseksi jäseneksi voi liittyä jokainen, joka hyväksyy yhdistyksen tarkoituksen ja säännöt. Jäsenet hyväksyy hakemuksesta yhdistyksen hallitus. Kannatusjäseneksi voi liittyä jokainen henkilö tai oikeuskelpoinen yhteisö, joka vuosi- tai kertamaksulla haluaa taloudellisesti tukea yhdistyksen toimintaa. Kunniajäseneksi voidaan kutsua henkilö, joka on tehokkaasti edistänyt yhdistyksen toimintaa. Kunniajäsenen kutsuu yhdistyksen kokous 3/4 äänten enemmistöllä hallituksen tai kahdenkymmenen yhdistyksen jäsenen ehdotuksella.
Jäsenyyden ehdot:
A. Yhdistyksen varsinaiset ja kannatusjäsenet maksavat yhdistyksen syyskokouksen vahvistaman jäsenmaksun, kunniajäsen ei maksa jäsenmaksua.
B. Jäsenen tulee noudattaa yhdistyksen sääntöjen ja hallituksen ohjeiden kirjainta ja henkeä.
C. Jäsenen tulee toiminnallaan pyrkiä takaamaan turvallinen toimintaympäristö harrastuksen parissa ja edistää harrastuksen luonteen vaatimaa luottamuksen ilmapiiriä.
D. Jäsenen ei tule toiminnallaan vahingoittaa yhdistystä.
Jäsenellä on oikeus erota yhdistyksestä ilmoittamalla siitä kirjallisesti hallitukselle tai sen puheenjohtajalle taikka ilmoittamalla erosta yhdistyksen kokouksessa merkittäväksi pöytäkirjaan. Jäsen, joka on laiminlyönyt jäsenmaksunsa maksamisen puolen vuoden ajan sen erääntymisestä lukien hallituksen kehotuksesta huolimatta, voidaan katsoa eronneeksi.
Jos erottamisen syynä on muu kuin jäsenmaksun laiminlyönti, erotettu jäsen voi saattaa päätöksen yhdistyksen vuosikokouksen ratkaistavaksi valittamalla kirjallisesti hallitukselle 30 päivän kuluessa erottamispäätöksestä tiedon saatuaan. Erottamispäätös tulee voimaan valitusajan päätyttyä tai yhdistyksen kokouksen vahvistettua päätöksen.
Yhdistyksestä eronneet tai erotetut varsinaiset tai kannatusjäsenet eivät ole oikeutettuja hyvitykseen suorittamistaan jäsenmaksuista.
Varsinaisilta- ja kannatusjäseniltä perittävän vuotuisen jäsenmaksun suuruudesta päättää syyskokous.
Yhdistyksen asioita hoitaa hallitus, johon kuuluu syyskokouksessa valitut puheenjohtaja sekä vähintään kaksi ja enintään viisi muuta varsinaista jäsentä sekä vähintään kaksi tai enintään kuusi varajäsentä.
Hallitus valitsee keskuudestaan varapuheenjohtajan sekä keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt.
Puheenjohtajan tehtävänä on johtaa yhdistyksen toimintaa yhdistyksen hallituksen ja kokousten päätösten sekä yhdistyksen sääntöjen mukaisesti, kutsua hallitus koolle ja johtaa asioiden käsittelyä sen kokouksissa.
Hallituksen tehtävänä on edustaa yhdistystä, suunnitella, johtaa ja valvoa yhdistyksen toimintaa yhdistyksen kokousten, sääntöjen ja lain antamien ohjeiden mukaisesti sekä vastata yhdistyksen talouden ja omaisuuden hoidosta, pitää jäsenluetteloa ja ratkaista jäseneksiliittymiskysymykset, huolehtia yhdistyksen kokousten koollekutsumisesta, valmistella toimintasuunnitelma ja talousarvio sekä muut yhdistyksen kokoukselle esitettävät asiat, toimeenpanna yhdistyksen kokousten päätökset.
Tilinpäätös tarvittavine asiakirjoineen ja hallituksen vuosikertomus on annettava toiminnantarkastajille/ tilintarkastajille viimeistään kuukautta ennen kevätkokousta. Toiminnantarkastajien/tilintarkastajien tulee antaa kirjallinen lausuntonsa viimeistään kaksi viikkoa ennen kevätkokousta hallitukselle.
Yhdistys pitää vuosittain kaksi varsinaista jäsenkokousta.
Hallituksen on kutsuttava yhdistyksen kokoukset koolle vähintään kaksi viikkoa ennen kokousta lähettämällä jäsenille kutsu sähköpostitse. Kokouskutsussa on mainittava jos kokoukseen on mahdollista osallistua tietoliikenneyhteyden tai muun teknisen apuvälineen avulla kokouksen aikana tai ennen kokousta.
§1. kokouksen avaus
§2. valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi ääntenlaskijaa
§3. todetaan kokouksen laillisuus ja päätösvaltaisuus
§4. hyväksytään kokouksen työjärjestys
§5. esitetään tilinpäätös, vuosikertomus ja toiminnantarkastajien/tilintarkastajien lausunto
§6. päätetään tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille
§7. käsitellään muut kokouskutsussa mainitut asiat.
§5. vahvistetaan toimintasuunnitelma, tulo- ja menoarvio sekä liittymis- ja jäsenmaksujen suuruudet seuraavalle kalenterivuodelle
§6. valitaan hallituksen puheenjohtaja ja muut jäsenet
§7. valitaan yksi tai kaksi toiminnantarkastajaa ja varatoiminnantarkastajaa taikka yksi tai kaksi tilintarkastajaa ja varatilintarkastajaa
§8. käsitellään muut kokouskutsussa mainitut asiat.